**Referat fra medlemsmøte 09.11.24**Scandic Hotell, Solli Oslo

**Dommeroppsett**

Kolbjørn gikk gjennom dommeroppsett for vintersesongen med de endringene som er blitt gjort. Anbefaler alle å gå inn å sjekke innimellom for å se om det er gjort endringer. Alle endringer blir markert med rødt. Link til dommeroppsettet finner du på NSDL sin hjemmeside, eller ved å trykke på følgende lenke: <https://www.skiforbundet.no/hopp/hopprenn/regler-og-retningslinjer/td-og-dommere/>

Gerd Marit Svendsen: Det er ikke satt opp noen dommere fra Nord-Trøndelag. Dette synes hun er meget leit.  
Ståle Villumstad: Det er fordi det ikke er noen som har søkt renn i Nord-Trøndelag. Litt spesielt i år fordi det er VM i Trondheim.  
Gerd Marit: Det må sendes henvendelse til Nord-Trøndelag om at det søkes om renn.  
Ståle: Det er for sent i år pga tett terminliste. Dette er noe vi må se på neste år.  
Gerd Marit: Hvor ligger terminlista for kombinert?  
Kolbjørn: Den er ikke lagt ut enda. Den skal bli publisert på hjemmesiden til kombinert komitéen. Kolbjørn legger den ut på hjemmesiden til NSDL når den er klar.  
Kolbjørn: Tok kontakt med kombinertkomiteen i fjor om at det må være bedre samarbeid. Viktig å presisere overfor kombinertkomiteen at dommerne MÅ få beskjed om at de er satt opp.

Noe uvisshet rundt Holmenkollen helga. Ståle Villumstad kommer tilbake til dette senere.

Ønske fra hopp Norge er at storsamlingen hvert år rullerer rundt i landet. Ønske om Fageråsen neste år. Har tidligere vært i Midtstua og Vikersund.

**Inge Eriksrød – Ny Obman i FIS**

Inge fortalte litt om jobben til Obman og hans oppgaver inn mot FIS og Norges skiforbund.  
Han gikk gjennom de nye trekkreglene i landing. Avsluttet med å video dømme 10 hopp individuelt. Det var stor sprik i karakteren rundt landing. Det viktigste å huske på er: Er det jamsidig, SKAL det trekkes minimum 3 poeng!

**Ståle Villumstad – NSF hopp**

Han orienterte litt om status for «Hoppnorge» og litt om den krevende økonomien. Men alt er gjennomført ut fra planene for kommende sesong.

4 hovedmålsetninger for neste tingperiode  
1. Styrke omdømme  
2 Økonomisk bærekraft  
3. VM på hjemmebane  
4. OL i Italia

Daglig leder: Jan-Erik Aalbu  
Leder adm. og arr.: Ståle Villumstad  
Hovedtrener damer: Christian Meyer  
Hovedtrener menn: Magnus Breivik

K-jump er nå et godkjent program fra FIS

**Fremtiden til NSDL**

Hvordan ser fremtiden til NSDL ut?

Har vi behov for NSDL i nåværende form?

Hvordan kan dette organiseres i fremtiden?  
- Vi har per i dag et dommerutvalg per krets  
- Opprette et sentralt dommerutvalg i regi av NSF  
- En leder for utvalget  
- 2 medlemmer som har ansvar for utdanning  
- 2 medlemmer som har ansvar for oppsetting  
- OB mann er med i utvalget (kan gjerne være leder av utvalget)  
- Det er e arrangements utvalg pr i dag i NSF, og da kommer det sentrale dommerutvalget inn  
 her som en undergruppe

Hva med NSDL?

* Legge denne organisasjonen på «is»?
* Hva med NSDLs beholdning?
* Kolbjørn refererte til hva som er gjort i Oppland
* Mulig å gjøre det samme sentralt?
* Det nye sentrale dommerutvalget har styring på denne kapitalen?
* Eller fortsatt ha kapitalen i NSDL og det siste valgte styret er de som har ansvaret for dette?
* Søknader må sendes til styret i NSDL som tar avgjørelser på pengebruken?
* Dette krever fortsatt et enkelt regnskap i NSDL

Høring blir sendt ut til alle kretslaugene slik at de kan komme med innspill

Terje: Vi i Buskerud har hatt samme tanker.

Gerd Marit: Høres veldig interessant ut. Veldig bra å sende ut til kretslaugene for høring.  
 Vi i Nord-Trøndelag har vurdert å gjøre det samme.  
 Hvem skal ha ansvar for de forskjellige rollene?

Ståle: Burde selvfølgelig være et valg om hvem som skal sitte i dette utvalget  
 Et ønske og en drøm om at det sosiale blir ivaretatt. Samle alle  
 (TD/videomålere/dommere o.l.) til et felles møte. Få et større fagmiljø rundt de som  
 arrangerer hopprenn. Navn er uvesentlig, det viktigste er at vi møtes!

**Oppdateringsprøver**

Kolbjørn gikk igjennom hvordan man logger seg på for å gjennomføre oppdateringsprøven for dommere. Denne prøven MÅ alle ta før de skal ut å dømme NC og RC renn i vinter.

Dette sendes også ut til alle slik at de får muligheten til å ta prøven.

**Eventuelt**

Ingen spesielle ting å ta opp

Kolbjørn takker for oppmøte, og ønsker god tur hjem.

Oslo, 09.11.2024

Kjersti Rønjom  
Sekretær